Wanneer sensasie en navorsing nie bedmaats is nie – Deel 1 – dalenatjie se sketsblad
Wanneer sensasie en navorsing nie bedmaats is nie – Deel 1
“Afrikanervroue is van toentertyd getrou aan hul mans”
RSG se luisteraarskommentare het vanoggend behoorlik, maar nie rerig bekoorlik, gegons oor die getrouheid van die Afrikanervrou deur die jare. RSG het mos elke weeksoggend ‘n luisteraarsvraag en Prof. Jaco Greeff en Christoff Erasmus se navorsing was vanoggend die onderwerp van bespreking. (Elsabé Brits se onderstaande artikel oor die navorsing het Vrydag hier by Netwerk24.com verskyn.)
Afrikanervroue ‘getrou aan mans’
KAAPSTAD. – Afrikanervroue is van toentertyd getrou aan hul mans.
Dít kan gesien word in ’n genetiese studie waarin daar gekyk is na 23 algemene familiename van Afrikaners wat al die afgelope 330 jaar in die land bly.
Prof. Jaco Greeff, genetikus aan die Universiteit van Pretoria, en ’n doktorale student, Christoff Erasmus, het dié navorsing gedoen wat onlangs in die vaktydskrif Heredity gepubliseer is.
’n Man se Y-chromosoom word onveranderd na sy seun oorgedra (nie na die dogters nie), net soos ’n familienaam. Indien ’n seun dus sy pa se biologiese kind is, sal die genetiese merkers van herkoms op dié chromosoom dieselfde wees. Dit kan ook terug in tyd nagespoor word.
“Deur die variasie op die Y-chromosoom te vergelyk met die vanne kan ons vasstel hoe kuis van ons voorouers was – in dié geval die moeders,” het Greeff gesê.
Hulle het 1 273 geboortes nagegaan, en dus die vaderskap getoets deur na die Y-chromosoom te kyk, die afgelope 330 jaar. Dit is met 23 bekende Afrikaanse vanne gedoen.
Dié mense se oorspronklike herkoms was van Duitsland (agt vanne is getoets), Frankryk (vyf vanne), Holland (nege vanne) en een uit Skandinawië.
Die resultate was onverwags. Daar was net 11 gevalle uit die 1 273 waar die pa nie die biologiese ouer van die seun was nie. “Natuurlik was daar hier en daar klein verskille weens mutasies, maar dit beteken daar was minder as 1% (0,9%) gevalle waar die ma die pa moes verkul het deur ’n kind by iemand anders te verwek.
“Dit is baie laag vir ’n era waar daar nie voorbehoedmiddels was nie,” het hy bygevoeg.
Die families wat getoets is, het vrywillig DNS-monsters verskaf. Die kriteria was dat die families wortels het wat ver terugstrek en dat daar lewende, manlike nasate moes wees.
Greeff het gesê dit is moontlik dat die mans wel meer seksmaats gehad met, maar dit was nie die geval met die getroude vroue nie.
Baie interessante navorsing inderdaad maar ek het so ‘n vae gevoel gekry dat die beriggewing daaroor die resultate so ‘n bietjie in die steek gelaat het. Ek het half die idee gekry dat die luisteraars die navorsing as twak en vergesog afmaak. Een luisteraar het selfs gesê dat hy of sy nie kan verstaan waarom tyd en geld gemors word op sulke niksseggende navorsing nie. Ek dink nie die navorsing is niksseggend nie en dit sal interessant wees om te weet wat die volle implikasie van die resultate sal wees. Dalk was die beriggewing net ‘n bietjie te sensasioneel? Navorsing is immers ‘n moeilike besigheid en die interpretasie en weergee van resultate is nog moeiliker.
Ek trek nie die inbors en die goeie deugde van die die Afrikanervrou in twyfel nie. Heel moontlik was hulle baie getrou aan hul mans, maar ons sal mos nou nie weet wat deur die loop van drie eeue als onder die lakens gebeur het nie. My laken, jou laken, die donker is geduldig en buite brul die bos… Die artikel sê wel “daar was minder as 1% (0,9%) gevalle waar die ma die pa moes verkul het deur ’n kind by iemand anders te verwek.” As ek die sin reg interpreteer kon die ma tog wel die pa verkul het, die verwekking van ‘n kind is nie ‘n voorvereiste om die kat-in-die-donker-knyp offisieël te maak nie.
My eerste reaksie op die navorsing was dat die vroue, weliswaar die mans ook (it takes two to tango…) maar net baie versigtig was om nie swanger te maak of swanger te raak voor en na afloop van hul buitemuurse en buitehuwelikse aktiwiteit nie. Vir die grootste deel van die 300 jaar was voorbehoedmiddels nie-bestaande maar dit het beslis nie paartjies gekeer om kreatief te wees met die verhoed en bestuur van ongewenste ouerskap nie.
Maar wat sê die navorsingsresultate nog alles? Wat was die hipotese en kon hul dit bevestig of is dit weerlê? Ek het die oorspronlike publikasie gaan soek en aangevra. So nou wag ons om te sien watse gevolgtrekkings nog hieruit spruit.
Wysiging: ‘n Goeie vriend het vir my die skakel gestuur na die berig op News24.com.
Pretoria – If you are an Afrikaner and have ever wondered whether one of your ancestors was born of an illicit liaison, you can rest assured that your lineage is probably intact.
New research into 23 common Afrikaans surnames has found that the incidence of “false fatherhoods” was lower than 1% over the last 300 years, according to a report by Radio Sonder Grendse (sic).
The study looked at the Y chromosomes, which only men have, as a large part of the Y chromosome is not mixed with a mother’s DNA, and are transferred from father to son like surnames.
They looked at 1 273 conceptions over the 300 years.
Of all the tests conducted, they found only 11 cases where a Y chromosome did not fit the specific gene.
Greeff says that nowadays the “fruit” of illegitimate relationships can be easily concealed thanks to contraceptives.
He says their findings were surprisingly low, compared to other data, especially from Europe.
“Why are women so faithful? People wonder whether the explicit prohibition of adultery in the 10 commandments may be the main driving force behind Afrikaner women’s faithfulness,” they write in their report on the findings.
“It is also possible that people are not as horny as our sensation-driven society would suggest.
“Although this data confirms married women’s chastity, it does not say a lot about men’s. At least the research shows that Afrikaners can trust their genealogical heritage.”
Previous research by Greeff however does highlight one incident of adultery that fundamentally changed how the lineage of the country’s Bothas is seen.
In 1683, Maria Kickers and Jan Cornelitz got married in Cape Town. She claimed her husband was impotent and had had a long term relationship with Frederik Botha, who fathered some of her children. She also had an affair with Ferdinandus Appel.
All her children went under the name Botha, however, the research showed that at least 38 000 of the more than 76 000 living Bothas actually descended from Appel.
These “Bothas” that descended from Appel included the first prime minister of the Union of South Africa Louis Botha and apartheid era prime minister and later president PW Botha.
Die News24.com berig het aansienlik meer om die lyf en is bietjie meer oop vir ander moontlikhede en verduidelikings. Die feit dat hulle ‘n voorbeeld ingesluit het was ook nogal gaaf, net ter wille van diegene wat nie die toepaslikheidskloutjie by die oor kan kry nie…
27/10/2015 dalenatjie	afrikanervroue, genealogie, getrouheid, navorsing, ontrou
3 thoughts on “Wanneer sensasie en navorsing nie bedmaats is nie – Deel 1”
28/10/2015 at 14:08
Ek kan nie wag om die navorsingsartikel te sien nie, glo dit sal net so insiggewend wees.
Ek sien dan uit na jou volgende inskrywing! 😉